《杂诗》
宋代·李复

一气偶暂聚，灵府含虚明。
至人遗世氛，妙静无将迎。
索珠迷罔象，鼓琴有亏成。
淼淼千海波，全潮浮沤轻。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。